Diari Oficial de la Generalitat Valenciana


Sumari del DOGV 857, del 30-06-1988 (1988/811539)

ORDRE de 13 de juny de 1988, de la Conselleria de Cultura, Educació i Ciència, per la qual es convoquen ajudes econòmiques als Ajuntaments per a programes relacionats amb el foment del valencià.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/13/(2)/dof/vci/html**

### Dades del document

Número de DOGV
:   857

Data del DOGV
:   30-06-1988

Secció del DOGV
:   DISPOSICIONS GENERALS

Número del document
:   1988/811539


Data del document
:   13-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de juny de 1988, de la Conselleria de Cultura, Educació i Ciència, per la qual es convoquen ajudes econòmiques als ajuntaments per a programes relacionats amb el foment del valencià.  
La Llei d'Us i Ensenyament del Valencià, 4/1983, de 23 de novembre, manifesta com un dels seus objectius específics protegir la recuperació i garantir l?ús normal i oficial del Valencià (Art. 1r.2,b).  
Com a conseqüència, en virtut de les competències que té atribuïdes la Conselleria de Cultura, Educació i Ciència, d'acord amb el que estableix l'article 35 de la Llei de la Generalitat Valenciana 5/1983 de 30 de desembre del Govern Valencià,  
ORDENE:  
Article primer  
Es convoquen ajudes econòmiques als Ajuntaments destinades a la realització de programes relacionats amb el foment del valencià dins l'àmbit municipal i s'aproven les bases que regiran aquesta convocatòria, les quals s'inclouen com annex en aquesta Ordre.  
Article segon  
Les esmentades ajudes seran sufragades amb càrrec a l'aplicació pressupostària 20.94.037.8 del programa 422.5.  
DISPOSICIO FINAL  
Aquesta Ordre entrarà en vigor el mateix dia en què es publicarà al Diari Oficial de la Generalitat Valenciana.  
València, 13 de juny de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
1. Objectiu de les ajudes Els programes a subvencionar s'hauran de referir a:  
- Ensenyament del valencià a través de cursos d'acord amb la programació didàctica que correspon a la Conselleria de Cultura, Educació i Ciència.  
- Activitats de traducció-correcció en l?àmbit administratiu.  
- Programes específics per a la difusió del valencià a nivell municipal coordinats amb els Programes d?Us del Gabinet d?Us del Valencià, amb la supervisió de la Secció d'Assessorament Lingüístic d'aquest Gabinet.  
- Activitats del foment del valencià a través d'un traductor-animador en coordinació amb el Programa d?Us del Gabinet d?Us del Valencià.  
- Altres assumptes generals relacionats amb aquestes activitats.  
2. Beneficiaris.  
Podran optar a aquestes ajudes tots els Ajuntaments de la Comunitat Valenciana.  
3. Sol·licituds.  
La instància de la sol·licitud estarà acompanyada pels documents següents:  
- Memòria d'activitats realitzades l'any anterior.  
- Projecte detallat on consten les activitats a realitzar i el calendari d'aquestes.  
- Pressupost detallat del projecte, amb especificació de l'aportació del sol·licitador i dels ingressos amb què compta per al desplegament del programa. Igualment s?hi hauran d'indicar les subvencions demanades a d'altres institucions.  
Les sol·licituds es dirigiran al Gabinet d?Us del Valencià de la Conselleria de Cultura, Educació i Ciència, i es presentaran, amb la documentació complementària, en el Registre General de la Conselleria a València o en els de les Delegacions Territorials corresponents, a Alacant i a Castelló de la Plana, per qualsevol dels mitjans establerts en l'article 66 de la Llei de Procediment Administratiu.  
Podran acollir-se a aquesta Ordre totes les sol·licituds rebudes fins al 31 de desembre de 1987, i les de l?1 de gener de 1988 fins a un mes de la publicació en el DOGV d'aquesta Ordre.  
4. Resolució de sol·licituds.  
El Gabinet d'Us del Valencià, una vegada estudiades les sol·licituds de subvenció, farà les propostes al Conseller, el qual resoldrà la seua concessió i la quantia de la subvenció.  
5. Obligacions dels beneficiaris.  
1. Els beneficiaris estaran obligats a la devolució de les subvencions rebudes si la despesa no es fa per qualsevol imprevist, o quan es comprove una modificació substancial dels objectius pels quals es concedeix la subvenció: igualment quan per rebre d'altres subvencions es cobrís totalment l?import de la despesa.  
2. Els beneficiaris hauran de fer constar en la publicitat de les pròpies activitats, i en tota la documentació gràfica o escrita que hagen elaborat en el desplegament d'aquesta, el patrocini de la Conselleria de Cultura, Educació i Ciència.  
3. Els beneficiaris hauran d?estudiar la possibilitat de contractar sota la seua responsabilitat econòmica i per un període mínim d'una hora a la setmana el professor perquè faça d'assessor lingüístic. En el termini d'un mes des de la publicació en el DOGV d'aquesta Ordre, l'Ajuntament haurà de trametre al Gabinet d?Us del Valencià, l'acord adoptat.


Còpia Permalink ELI